П Р О Т О К О Л 
№ 1
За дейността на комисия, назначена със Заповед №779/09.10.2014 год. на Кмета на Oбщина Ардино за провеждане на открита процедура за възлагане на обществена поръчка с предмет: „Избор на изпълнител за изпълнение на СМР по проект: „Подобряване на градската среда в Ардино – рехабилитация на улична мрежа, тротоари, междублокови пространства, паркове и зелени площи”, открита с Решение №682/09.08.2014 г. на Кмета на Община Ардино за откриване на процедура за възлагане на обществена поръчка и публикувано обявление в РОП под №00532-2014-0048.
Днес, 09.10.2014 г., в град Ардино, комисия в състав:
Председател:  Гьокчен Емин – правоспособен юрист

Членове:   1.  инж. Сейхан Кафеджи – гл. спец. в отдел „ИПЕ”


      2. Жасмина Терзиева – началник отдел „ИПЕ”
се събра в заседателна зала в Общинска администрация от 17:00 часа в изпълнение на Заповед №779/09.10.2014 год. на Кмета на Oбщина Ардино за провеждане на открита процедура за възлагане на обществена поръчка с предмет: „Избор на изпълнител за изпълнение на СМР по проект: „Подобряване на градската среда в Ардино – рехабилитация на улична мрежа, тротоари, междублокови пространства, паркове и зелени площи”.
В 12:00 часа от деловодството на Общинска администрация Ардино предадоха на Председателя на комисията регистъра на постъпилите оферти и 1 /един/ брой оферта.
Председателят на Комисията уведоми членовете на Комисията, че в обявения срок - до 12:00 часа на 09.10.2014 г. е постъпила следната оферта:
	№ по ред
	Име на участника
	Входящ № на офертата
	Дата на подаване на офертата
	Час на подаване на офертата

	1. 
	„Хитбилдинг” ЕООД
	30-611-19
	09.10.2014 г.
	10:03 ч.


Всеки член на Комисията подписа декларация за липса на обстоятелствата по чл. 35 от ЗОП.

На заседанието на комисията не присъства представител на участника.

Комисията провери цялостта и непрозрачността на плика и пристъпи към отварянето и.  Извърши проверка за наличието на три отделни запечатани непрозрачни плика с надпис Плик №1 „Документи за подбор”, Плик №2 „Предложение за изпълнение на поръчката” и Плик №3 „Предлагана цена”. 

Отварянето на офертата се извърши при спазване на условията на чл. 68, ал. 4 и ал. 5 от ЗОП, като тримата членове на Комисията подписаха плик №3 на участника.

Комисията отвори плик №2,  трима от членове на Комисията подписаха  документите, съдържащи се в него. 
Комисията отвори Плик №1 на участника и председателят оповести пред членовете на комисията документите, които плика съдържа.

Констатации от извършената проверка: Офертата на участника съдържа отделни непрозрачни запечатани плика - Плик №1, Плик №2 и Плик №3.
КОНСТАТАЦИИ ПРИ ИЗВЪРШЕНАТА ПРОВЕРКА
І. „Хитбилдинг” ЕООД  

Участникът е представил всички изискуеми документи, посочени от Възложителя в документацията за участие и обявлението за обществена поръчка, публикувано в РОП под №00532-2014-0048, одобрени с Решение №682/08.09.2014 г.  на Кмета на Община Ардино. 

Комисията премина към разглеждане на офертата на участника с цел установяване на съответствието и с критериите за подбор посочени от възложителя.
1. Минимални изисквания за икономическо и финансово състояние:

1.1. Участникът в процедурата трябва да отговаря на минимални изисквания за икономическо и финансово състояние, както следва:

- Участникът в процедурата трябва да разполага с финансов ресурс в размер на 35 000.00 лв.:
	№ по ред
	Име на участника


	Участникът в процедурата трябва да разполага с финансов ресурс в размер на 35 000.00 лв.

	1.
	„Хитбилдинг” ЕООД  
	над 35 000 лв.


Заключение: Офертата на участника отговаря на изискването;
2. Минимални изисквания за техническите възможности:

	Минимални изисквания
	„Хитбилдинг” ЕООД  


	1. Участникът следва да е изпълнил през последните 5 (пет) години, считано от датата на подаване на офертите строителство  сходно с обекта на поръчката, което следва да включва изграждане и/или реконструкция на паркове. 
	да

	2. Всеки участник трябва да разполага с квал.и опитен инженерно–технически екип. Инженерно–техническият екип, който ще бъде ангажиран в изпълнението на поръчката трябва да отговаря на следните изисквания: 

•Ръководител обект - квалификация строителен инженер, отговарящ на изискванията на чл.163а от ЗУТ или за чуждестранни лица еквивалентно съгласно законодателството на държавата, в която са установени; опит в областта на строителството - минимум 5 г. 

•Технически ръководител –  техн.правоспособно лице съгл. чл.163а от ЗУТ,  с опит в областта на строителството  – минимум 3 г.

•Специалист – контрол на качеството,  притежаващ Удостоверение за преминато обучение за контрол върху качеството на изпълнение на строителството и за контрол на съответствието на строителните продукти със съществените изисквания за безопасност или еквивалентен документ, със стаж не по – малко от 3 години – минимум 1 брой.

•Специалист – координатор по безопасност и здраве (КБЗ), с най-малко 3 години стаж на длъжност КБЗ, съгласно изискванията на ЗЗБУТ и Наредба №2/2004г. на МРРБ; да притежава валидно удостоверение за КБЗ в строителството, съгласно Наредба № 2/2004 на МРРБ или еквивалентно – минимум 1 брой.
	да

да

да

да

	3. Участникът следва да има внедрена система за управление на качеството ISO 9001:2008 или еквивалент за внедрена система за управление на качеството с обхват строителство; ISO 14001-2005 или еквивалент за внедрена система за управление на околната среда с обхват строителство, издадени от акредитирани институции или агенции за управление на качеството или еквивалентни на тях.
	да


Заключение: Офертата на участника отговаря на изискванията;
Комисията установи, че административната част на офертата на участника отговаря на критериите за подбор посочени от Възложителя в обявлението за обществена поръчка.


Комисията премина към разглеждане на техническото предложение на участника, като  констатира следните факти:
· „Хитбилдинг” ЕООД
Показател „Срок за изпълнение” – П1: Предложен срок за изпълнение – 2 месеца.
Показател – Управление на риска - П2 участникът е разработил план за управление на риска. Направена е оценка и анализ на риска. Подробно е разгледал всички дефинирани от възложителя рискове.
Комисията премина към оценяване на техническото предложение на участника. 
· „Хитбилдинг” ЕООД

Показател „Срок за изпълнение” – П1: Предложен срок за изпълнение – 2 месеца.
Поради несъпоставимост на офертата комисията присъжда на участника 10 точки.
Показател – Управление на риска - „П2“ 

В техническото предложение е обърнато задълбочено внимание на всеки един от рисковете, и е в сила всяко едно от следните обстоятелства:
- Предлагат се ефикасни контролни дейности, като всеки един риск е съпроводен с предложени от Участника конкретни мерки за недопускане/предотвратяване настъпването на риска и съответно конкретни адекватни дейности по отстраняване и управление на последиците от настъпилия риск.

- Участникът е отчел всички възможни аспекти на проявление и области и сфери на влияние на описаните рискове и е оценил и предвидил степента на въздействието им върху изпълнението на всяка от дейностите по договора, като е предложил ефикасни и адекватни мерки;

- Участникът е предложил мерки за предотвратяване и/или управление на дефинираните аспекти от риска, включително и алтернативни. Планирани са конкретни, относими и адекватни похвати, посредством които реално е възможно да се повлияе на възникването, респ. негативното влияние на риска, така че същият да бъде предотвратен, респ. да не окаже негативно влияние върху изпълнението на дейностите, предмет на договора.
Поради което, според приетата методика за оценяване, комисията присъжда на участника 30 точки.
Въз основа на горното, комисията взе следните

РЕШЕНИЯ:
	1. Обобщава оценките на техническите предложения на участниците допуснати до оценяване, както следва:№
	Участник
	П1 
Срок за изпълнение
	Брой точки по "П1"
	Упр. на риска – П2


	Брой точки по  - Техническо предложение

	1
	„Хитбилдинг” ЕООД

	2 месеца
	10,00
	30,00
	40,00


2. Следващото публично заседание на комисията да се проведе на 17.10.2014 г. от 17:00 ч. в заседателната зала на Общински съвет Ардино. Комисията възлага на Председателя да изготви съобщение за отварянето на ценовата оферта и да направи необходимото за публикуване на същото на официалната интернет страница на общината. 
Заседанието на комисията приключи в 18:20 часа на 09.10.2014 г., когато бе изготвен настоящия протокол.
Протоколът се подписа от председателя на комисията и от нейните членове, както следва:
КОМИСИЯ:

Председател:____________                          
                                     /Гьокчен Емин/





Членове: 1. ______________
       
            2. _____________________         
 
         

 /Жасмина Терзиева/

                             /инж. Сейхан Кафеджи/

ПРОДЪЛЖЕНИЕ НА ПРОТОКОЛ от 09.10.2014 г. 
Днес, 17.10.2014 г., комисия в състав:
Председател:  Гьокчен Емин – правоспособен юрист

Членове:   1.  инж. Сейхан Кафеджи – гл. спец. в отдел „ИПЕ”


      2. Жасмина Терзиева – началник отдел „ИПЕ”
се събра в заседателна зала в Общинска администрация от 17:00 часа в изпълнение на Заповед №779/09.10.2014 год. на Кмета на Oбщина Ардино за провеждане на открита процедура за възлагане на обществена поръчка с предмет: „Избор на изпълнител за изпълнение на СМР по проект: „Подобряване на градската среда в Ардино – рехабилитация на улична мрежа, тротоари, междублокови пространства, паркове и зелени площи”, с цел отваряне на ценовото предложение на участника.
Основните членове на комисията присъстваха на заседанието. 

На заседанието на комисията не присъства  представител на участника. 

Комисията премина към отваряне на плик №3 на участника „Хитбилдинг” ЕООД. Отвори се Плик №3, председателят на комисията съобщи предложената цена за изпълнение на обществената поръчка. Плик №3 отговаря на изискванията на Възложителя.

Плик №3 на „Хитбилдинг” ЕООД съдържа:
1. Ценова оферта;

2. Ценови показатели при формиране на единичните цени;

3. Количествено стойностна сметка;

Участникът за изпълнение на поръчката предлага обща цена от 72 597.69 лв. без  ДДС.

Комисията провери КСС за обекта. Същата отговаря на КС на Възложителя.

Комисията премина към оценяване на допуснатата до оценяване оферта по приложената в документацията за участие в откритата процедура методика на оценяване, а именно: 

Оценка на ценовото предложение: 

	Наименование на участника
	Оценка за предложена обща цена:

П3 =  Ц мин./Ц i х 100


	„Хитбилдинг” ЕООД 

	П3 = 72 597.69  / 72 597.69  х  100 точки =  100 точки

         


Обща оценка:

	Наименование на участника

	КО = П1х 10 %+ П2х 30 % + П3х 60 % 


	„Хитбилдинг” ЕООД 


	100 х 10% + 100 х 30% + 100 х 60% =  100 т.


Комисията предлага следното класиране:   

· На първо място - „Хитбилдинг” ЕООД  със 100 т.
Настоящият протокол и приложенията към него са подписани от всички членове на комисията и цялата документация по процедурата за възлагане на обществената поръчка се предава на Възложителя за вземане на решение по чл. 73, ал. 1 от ЗОП за обявяване на класирането на участниците и определяне на изпълнител на обществената поръчка.
Заседанието на комисията приключи в 17:45 ч. на 17.10.2014 г.
КОМИСИЯ:

Председател:____________                          
                               /Гьокчен Емин/





Членове: 1. ______________
       
            2. _____________________         
 
       
              /Жасмина Терзиева/

                 /инж. Сейхан Кафеджи/

Възложител

Кмет на Община Ардино: ______________   



          /Ресми Мурад/  
Дата: 20.10.2014 г.

